12.5.2022.
HR
Službeni list Europske unije
L 135/13
(70)
Grčka u nacrtu plana performansi navodi da se tijekom trećeg referentnog razdoblja predviđa znatno povećanje broja kontrolora zračnog prometa u operacijama u centru oblasne kontrole u Ateni, što će rezultirati dodatnim 71 ekvivalentom punog radnog vremena 2024. u odnosu na 2019.
Nadalje, prema kraju referentnog razdoblja planira se realizacija niza velikih ulaganja u sustave ATM-a i sustave nadzora, što će od 2022.
uvelike utjecati na troškove.
Grčka u nacrtu plana performansi navodi da su povezani troškovi amortizacije iskazani u neto iznosu, odnosno u njih nisu uračunani iznosi koji su prekomjerno naplaćeni u drugom referentnom razdoblju u pogledu odgođenih ulaganja u dugotrajnu imovinu.
(71)
Komisija napominje da savjeti koje je iznijelo tijelo za ocjenu performansi ukazuju na nejasnoće i nedosljednosti u odnosu na ukupni skup mjera koje je predstavila Grčka s obzirom na provedbu njezinih lokalnih ciljeva u pogledu kapaciteta, zbog čega se tijelo za ocjenu performansi pita hoće li se te mjere djelotvorno provesti i hoće li imati očekivani učinak.
Trebalo bi također napomenuti da Grčka u svojem nacrtu plana performansi nije detaljno obrazložila ni kvantificirala dodatne troškove povezane s osposobljavanjem i zapošljavanjem novih kontrolora zračnog prometa.
U nedostatku konkretnih informacija o tim troškovima Komisija procjenjuje da su oba odstupanja navedena u uvodnoj izjavi 69. prevelika da bi se mogla pripisati isključivo mjerama za ostvarenje lokalnih ciljeva povezanih s kapacitetom.
(72)
Usto, valja napomenuti da je utvrđeno da je nacrt ciljeva povezanih s kapacitetom koje je postavila Grčka neusklađen s odgovarajućim ciljevima na razini Unije zbog razloga navedenih u uvodnim izjavama od 53. do 59. ove Odluke.
Budući da nema ciljeva povezanih s kapacitetom koji su ocijenjeni kao usklađeni, Komisija smatra da u ovom trenutku nije moguće zaključiti ocjenu kriterija utvrđenog u točki 1.4. podtočki (d) podpodtočki i.
Priloga IV.
Provedbenoj uredbi (EU) 2019/317 za Grčku jer će planirane mjere koje su potrebne za ostvarenje ciljeva povezanih s kapacitetom možda trebati revidirati s obzirom na potrebnu reviziju ciljeva povezanih s kapacitetom.
(73)
Stoga kriterij utvrđen u točki 1.4. podtočki (d) podpodtočki i.
Priloga IV.
Provedbenoj uredbi (EU) 2019/317 nije ispunjen kad je riječ o Grčkoj.
(74)
Kad je riječ o kriteriju utvrđenom u točki 1.4. podtočki (d) podpodtočki ii.
Priloga IV.
Provedbenoj uredbi (EU) 2019/317, dovoljno je spomenuti da Grčka u svojem nacrtu plana performansi nije iznijela nikakve mjere restrukturiranja kojima bi opravdala odstupanje od kretanja utvrđenog jediničnog troška na razini Unije ili od dugoročnog kretanja utvrđenog jediničnog troška na razini Unije.
Stoga kriterij utvrđen u točki 1.4. podtočki (d) podpodtočki ii. nije ispunjen kad je riječ o Grčkoj.
(75)
Osim toga, nakon pregleda ključnih čimbenika i parametara utvrđenih u točki 2.1. podtočki (d) Priloga IV.
Provedbenoj uredbi (EU) 2019/317 na kojima se temelje nacrti ciljeva performansi u ključnom području performansi povezanom s troškovnom učinkovitošću doneseni su sljedeći zaključci kad je riječ o predloženoj troškovnoj osnovici Grčke za treće referentno razdoblje.
(76)
Komisija napominje da su utvrđeni troškovi povezani s potragom i spašavanjem prvi put dodani u osnovicu rutnih troškova u Grčkoj u trećem referentnom razdoblju.
Ti troškovi doveli su do znatnog povećanja utvrđenih troškova na ruti i iznose otprilike 9 % osnovice rutnih troškova za 2020.
te otprilike 5 % ukupne osnovice rutnih troškova za 2024.
Grčka bi u svojem revidiranom nacrtu plana performansi trebala dodatno obrazložiti prihvatljivost i proporcionalnost povezanih utvrđenih troškova i njihovu raspodjelu između rutnih i terminalnih usluga u zračnoj plovidbi kao i između usluga u zračnoj plovidbi i drugih relevantnih sektora.
(77)
Nadalje, Komisija prima na znanje osnivanje novog nacionalnog nadzornog tijela koje je organizacijski odvojeno od pružatelja usluga u zračnoj plovidbi, što je povezano s povećanjem troškova nadzora.
Uzimajući u obzir razmjere s tim povezanih dodatnih troškova, Grčka bi u svojem revidiranom nacrtu plana performansi trebala dodatno objasniti čimbenike koji utječu na rast troškova i povezane pretpostavke.
(78)
Na temelju zaključaka iz uvodnih izjava od 64. do 77. predloženi ciljevi navedeni u nacrtu plana performansi Grčke trebali bi se ocijeniti kao neusklađeni s ciljevima performansi na razini Unije u ključnom području performansi povezanom s troškovnom učinkovitošću.